OŠ „Antun i Stjepan Radić“, Gunja

Gunja, 02.10.2018., Objava za medije, odmah

**Filmska grupa OŠ „Antun i Stjepan Radić“ iz Gunje – pozvana na 56. reviju hrvatskog filmskog stvaralaštva djece**

Dvije TV reportaže „*Svaka šiška nova boja friška*“ i „*Školska papica naša je hranica*“ koji su snimili učenici Osnovne škole „Antun i Stjepan Radić“ iz Gunje pod voditeljstvom knjižničarke Anite Tufekčić uz završnu riječ umirovljenog nastavnika Josipa Krunića, odabrane su za sudjelovanje na **56. reviju hrvatskog filmskog stvaralaštva djece** koja se ove godine održava u Bolu na Braču od 4. do 7. listopada 2018. godine. Na Reviji će ove godine sudjelovati učenici Karla Tadić i Benjamin Lucić koji su radili na ideji za reportažu, montaži, a ujedno su i redatelji. Također, osim njih dvoje na reportaži su radili Hana Kurtović, Mia Sidor, Alen Muslimović i Mia Bukna. Učenici iz godine u godinu sve više vole film i nastavljaju stvarati nove filmske priče.

Školska „papica“ naša je hranica, jest petominutna TV- reportaža o prehrani školaraca koji uglavnom jedu u školskoj kuhinji, ali i izvan nje, u pekari. Svjesni važnosti zdrave prehrane o njoj govore učenici, nastavnici, roditelji, kuharice i mještani. Raznoliku lepezu odgovora pratila je mlada novinarka Mia Bukna.

Svaka šiška nova boja friška jest šestominutna TV reportaža o bojanju kosu i frizurama mladih gledana očima učenika osnovne škole. Koje sve frizure vole mladi, zašto bojaju kosu i što o tome misle njihove nastavnice i mame donosi priča mladih novinara Alena i Hane.

Filmovi su također bili pozvani i na Smotru hrvatskoga školskoga filma koja se ove godine održala u Sinju od 26. do 28. rujna 2018. godine, a nazočili su joj učenici Hana Kurtović, Karla Tadić, Benjamin Lucić i Mia Sidor.

Ovo su najljepši trenuci za učenike kada njihov rad gledaju druga djeca iz cijele Hrvatske, kazuje nam knjižničarka i voditeljica filmske družine Anita Tufekčić.

OSOBA ZA KONTAKT: Anita Tufekčić, OŠ „Antun i Stjepan Radić“, Gunja, Miroslava Krleže 2, 32260 Gunja, tel: 032/ 882-252, mob 098 543 056, e-mail: ariana200@gmail.com